เซี่ยงไฮ้คอมโพสิตปิดบวก 22.59 จุด สอดคล้องภูมิภาค
เซี่ยงไฮ้คอมโพสิตปิดบวก 22.59 จุด สอดคล้องภูมิภาค
7 ธ.ค. 2559

ดัชนีเซี่ยงไฮ้คอมโพสิตตลาดหุ้นจีนปิดตลาดวันนี้ปรับตัวสูงขึ้น โดยดัชนีเซี่ยงไฮ้คอมโพสิตบวก 22.59 จุด หรือ 0.71% ปิดที่ 3,222.24 จุด ภายหลังจากที่ กระทรวงการคลัง และสำนักงานภาษีของจีน ได้เปิดเผยนโยบายผ่อนคลายทางภาษี เพื่อสนับสนุนการปรับโครงสร้างของภาคเอกชน
กระทรวงการคลัง และสำนักงานภาษีของจีน ได้เปิดเผยนโยบายผ่อนคลายทางภาษีเมื่อวานนี้ เพื่อสนับสนุนการปรับโครงสร้างของภาคเอกชนโดยการควบรวมกิจการ และปรับโครงสร้างหนี้ ในความพยายามปรับลดหนี้ภาคเอกชนที่พุ่งสูงในขณะนี้
การดำเนินนโยบายดังกล่าวมีขึ้น หลังจากที่คณะรัฐมนตรีของจีนได้ประกาศมาตรการในเดือนต.ค.เพื่อลดการก่อหนี้ของบริษัทเอกชน โดยสนับสนุนการควบรวมกิจการ และการแปลงหนี้เป็นทุน
ทั้งนี้ ปัญหาหนี้ในระดับสูงของภาคเอกชนจีน ได้กลายเป็นปัญหาสำคัญต่อเสถียรภาพทางการเงินของจีนในช่วงหลายปีที่ผ่านมา